Joukko kansanedustajia vaatii, että alkoholilain muutosta koskevan lakiesityksen jatkovalmistelussa on vakavasti harkittava lausuntokierroksella tullut palaute.

Lakiesitysluonnos kerää vastustusta. AOP

Eduskunnassa useat kansanedustajat ovat allekirjoittaneet adressin, jolla vastustetaan hallituksen valmisteleman alkoholilain uudistuksen tuomia muutoksia. Läpi mennessään laki sallisi niin sanottujen limuviinojen ja vahvempien oluiden myynnin ruokakaupoissa.

Lausuntoja antaneista asiantuntijaorganisaatioista sekä terveys- tai sosiaalipalvelujen tuottajista ja päihdehaittojen ehkäisyyn erikoistuneista järjestöistä yksikään ei kannattanut lakiesitysluonnosta.

Kansanedustajien mukaan lausunnoissa tuli esille huoli siitä, että esitys kohdentaa hyödyt alkoholielinkeinolle ja ulkoistaa haitat ja kustannukset julkisen sektorin kannettavaksi.

Kansanedustajat hyväksyvät muun muassa anniskelusäädösten yksinkertaistamisen, mutta torjuvat ehdotukset niin sanottujen limuviinojen tulosta kauppoihin ja kaupassa myytävien oluiden alkoholipitoisuuden korottamisesta.

Adressin allekirjoittaneiden kansanedustajien mielestä kaupoissa myytävä vahvempi olut ja limuviinat eivät edistäisi alkoholin kulutuksen painottumista valvotumpiin olosuhteisiin ravintoloissa, mikä myös edistäisi ravintola-alan työllisyyttä.

Seuraavat kansanedustajat ovat allekirjoittaneet adressin:

Hannakaisa Heikkinen (kesk)

Outi Alanko-Kahiluoto (vihr)

Sirkka-Liisa Anttila (kesk)

Eeva-Johanna Eloranta (sd)

Petri Honkonen (kesk)

Susanna Huovinen (sd)

Marisanna Jarva (kesk)

Elsi Katainen (kesk)

Niilo Keränen (kesk)

Anneli Kiljunen (sd)

Pauli Kiuru (kok)

Hanna Kosonen (kesk)

Antero Laukkanen (kd)

Sanna Lauslahti (kok)

Markus Lohi (kesk)

Eeva-Maria Maijala (kesk)

Merja Mäkisalo-Ropponen (sd)

Mats Nylund (rkp)

Aila Paloniemi (kesk)

Mauri Pekkarinen (kesk)

Aino-Kaisa Pekonen (vas)

Pekka Puska (kesk)

Tuomo Puumala (kesk)

Päivi Räsänen (kd)

Pertti Salolainen (kok)

Martti Talja (kesk)

Sari Tanus (kd)

Tapani Tölli (kesk)